open-index/open-wikipedia-markdown huggingface dataset:
จักรพรรดิเฮราโคลนาส

**จักรพรรดิเฮราโคลนาส** (; ) (ค.ศ. 626 – ค.ศ. 641) เฮราโคลนาสเป็นจักรพรรดิแห่งจักรวรรดิไบแซนไทน์ ของราชวงศ์เฮราเคลียน ผู้ทรงครองราชย์ระหว่างเดือนกุมภาพันธ์ถึงเดือนกันยายน ค.ศ. 641 เฮราโคลนาสเสด็จพระราชสมภพในปี ค.ศ. 626 เป็นพระราชโอรสในจักรพรรดิเฮราคลิอัสและจักรพรรดินีมาร์ตินา 

พระองค์มีพระนามอย่างเป็นทางการว่า “คอนแสตนตินัส เฮราคลิอัส” แต่พระนามเล่น “เฮราโคลนาส” () หรือ “เฮราคลิอัสน้อย” กลายเป็นพระนามที่ปรากฏในบันทึกไบแซนไทน์และกลายเป็นพระนามที่มาใช้ในมาตรฐานของประวัติศาสตร์ศาสตร์ (historiography) 

เฮราโคลนาสอาจจะประสูติที่ลาซิคา (Lazica) ขณะที่พระราชบิดาทำการรณงค์ต่อต้านพระเจ้าโคสเราที่ 2 (Khosrau II) แห่งจักรวรรดิซาสซานิยะห์ และอาจจะเป็นพระราชโอรสองค์ที่สี่ของจักรพรรดิเฮราคลิอัสและจักรพรรดินีมาร์ตินาแต่เป็นพระองค์แรกที่ไม่ทรงมีความผิดปกติทางร่างกายจึงทรงทำให้เป็นผู้มีสิทธิในการสืบราชบัลลังก์

ในตอนปลายของรัชสมัยของจักรพรรดิเฮราคลิอัส เฮราโคลนาสก็ทรงได้รับตำแหน่งออกัสตัสโดยอิทธิพลของพระราชมารดาเมื่อวันที่ 4 กรกฎาคม ค.ศ. 638 และหลังจากที่พระราชบิดาเสด็จสวรรคตพระองค์ก็ทรงได้รับการประกาศให้เป็นพระจักรพรรดิร่วมกับพระเชษฐาต่างพระมารดาจักรพรรดิคอนสแตนตินที่ 3

การเสด็จสวรรคตอันกะทันหันของคอนสแตนตินที่ 3 ในเดือนพฤษภาคม ค.ศ. 641 ทำให้ทรงกลายเป็นจักรพรรดิแต่เพียงลำพัง แต่ก็มีผู้ตั้งข้อสงสัยกันว่าพระองค์และพระราชมารดาอาจจะมีส่วนในการฆาตกรรมคอนสแตนตินที่นำไปสู่การปฏิวัติภายใต้การนำของจอมพลวาเลนตินัสผู้บังคับให้ทรงยอมรับพระราชนัดดาคอนสแตนสเป็นจักรพรรดิร่วมราชบัลลังก์ จักรพรรดินีมาร์ตินามีพระราชประสงค์ที่จะสร้างความคืบหน้าจากการเสียทีครั้งนี้โดยการแต่งตั้งให้พระราชโอรสองค์รองซีซาร์เดวิด ไทเบริออสขึ้นเป็นจักรพรรดิ

แต่ความตั้งพระทัยนี้ก็ยิ่งทำความไม่พอใจให้แก่ผู้สนับสนุนจักรพรรดิคอนสแตนสที่ 2 และวาเลนตินัสหนักขึ้น วาเลนตินัสจึงเริ่มกระจายข่าวลือว่าจักรพรรดินีมาร์ตินาและเฮราโคลนาสตั้งพระทัยที่จะกำจัดจักรพรรดิคอนสแตนสและผู้สนับสนุน การปฏิวัติที่ตามมาโค่นราชบัลลังก์ของเฮราโคลนาสและอำนาจของจักรพรรดินีมาร์ตินา ผู้ถูกทำร้ายร่างกายและขับจากราชสำนัก นี่เป็นครั้งแรกที่พระจักรพรรดิถูกลงโทษโดยการทำร้ายร่างกายซึ่งอาจจะเป็นการลงโทษที่มีอิทธิพลมาจากเปอร์เชีย มาร์ตินาทรงถูกตัดชิวหาและเฮราโคลนาสถูกตัดพระนาสิก หลังจากนั้นเฮราโคลนาสก็ทรงหนีภัยไปยังเกาะโรดส์ เชื่อกันว่าอาจจะเสด็จสวรรคตต่อมาในปีนั้น จักรพรรดิคอนสแตนสที่ 2 พระราชโอรสในจักรพรรดิคอนสแตนตินที่ 3 จึงทรงเป็นจักรพรรดิแต่เพียงลำพังพระองค์เดียวหลังจากนั้น

## อ้างอิง

## ข้อมูลเพิ่มเติม
* จักรวรรดิไบแซนไทน์

## แหล่งข้อมูลอื่น

หมวดหมู่:จักรพรรดิไบแซนไทน์
จักรพรรดิคอนสแตนสที่ 2

**จักรพรรดิคอนสแตนสที่ 2** (; ) (7 พฤศจิกายน ค.ศ. 630 – 15 กันยายน ค.ศ. 668) คอนสแตนสที่ 2 ทรงเป็นจักรพรรดิแห่งจักรวรรดิไบแซนไทน์ของราชวงศ์เฮราเคลียน ผู้ทรงครองราชย์ระหว่างปี ค.ศ. 641 จนเสด็จสวรรคตเมื่อวันที่ 15 กันยายน ค.ศ. 668 นอกจากนั้นก็ยังทรงเป็นจักรพรรดิองค์สุดท้ายที่เป็นกงสุลในปี ค.ศ. 642 และเป็นกงสุลโรมันคนสุดท้ายในประวัติศาสตร์ 

“คอนสแตนส” เป็นพระนามเล่น พระนามจริงคือ “เฮราไคลออส” และชื่ออย่างเป็นทางการเมื่อเป็นจักรพรรดิคือ “คอนสแตนติน” แต่ “คอนสแตนส” กลายเป็นพระนามที่ปรากฏในบันทึกไบแซนไทน์และกลายเป็นพระนามที่มาใช้ในมาตรฐานของประวัติศาสตร์ศาสตร์ (historiography)

## อ้างอิง

## ข้อมูลเพิ่มเติม
* จักรวรรดิไบแซนไทน์

## แหล่งข้อมูลอื่น

หมวดหมู่:จักรพรรดิไบแซนไทน์
หมวดหมู่:ราชวงศ์เฮราเคลียน
หมวดหมู่:พระมหากษัตริย์ที่ถูกปลงพระชนม์
อั้งยี่

**"อั้งยี่"** อาจหมายถึง

* อั้งยี่ (สมาคม)
** เทียนตี้ หรือพรรคฟ้าดิน (天地, *Tiān Dì*) - ก่อตั้งขึ้นในรัชสมัยคังซีแห่งราชวงศ์ชิงโดยพระสงฆ์ห้ารูปจากวัดเส้าหลินที่เรียกกันว่า "บุรุษทั้งห้า" (五祖, *Wǔ Zǔ*) มีวัตถุประสงค์เพื่อ "โค่นชิงฟื้นหมิง" (反清復明, *Fǎn Qīng Fù Míng*) เพราะแค้นใจที่ถูกราชสำนักชิงเผาฆ่าล้างวัด
** ซันเหอ (三合, *Sān Hé*) - สมาคมเทียนตี้ซึ่งแตกแขนงไปในประเทศอื่น แต่ไม่ได้ต้องการ "โค่นชิงฟื้นหมิง" เดิมมีขึ้นเพื่อสงเคราะห์ชาวจีนในต่างประเทศ แต่ภายหลังก่อความวุ่นวายในประเทศที่ตนอยู่จนถูกปราบปรามเรื่อยมา และปัจจุบันกลายเป็นองค์กรอาชญากรรมข้ามชาติซึ่งยังดำรงอยู่ในหลาย ๆ ประเทศ
* อั้งยี่ (secret society) - ชื่อความผิดอาญาฐานเป็นสมาชิกของคณะบุคคลซึ่งปกปิดวิธีดำเนินการและมีความมุ่งหมายเพื่อการอันมิชอบด้วยกฎหมาย เรียกว่า ความผิดฐานเป็นอั้งยี่ (offence of forming a secret society) มีที่มาจากสมาคมซันเหอในประเทศไทยเมื่อต้นรัตนโกสินทร์
* *[[อั้งยี่ ลูกผู้ชายพันธุ์มังกร]]* - ภาพยนตร์ไทย-ไต้หวันใน พ.ศ. 2543

## เชิงอรรถ

หมวดหมู่:คำและวลีภาษาแต้จิ๋ว
จักรพรรดิยุสตีนุสที่ 2

**จักรพรรดิยุสตีนุสที่ 2** หรือ **เฟลวิอัส ยุสตีนุส (จูเนียร์) ออกัสตัส** () (ราว ค.ศ. 520 – 5 ตุลาคม ค.ศ. 578) การที่ทรงมี “จูเนียร์” อยู่ในพระนามก็เพื่อให้แตกต่างจากยุสตีนุสที่ 1 ยุสตีนุสที่ 2 ทรงเป็นจักรพรรดิแห่งจักรวรรดิไบแซนไทน์ของราชวงศ์ยุสตินิอานุส ผู้ทรงครองราชย์ระหว่างวันที่ 15 พฤศจิกายน ค.ศ. 565 จนเสด็จสวรรคตเมื่อวันที่ 5 ตุลาคม ค.ศ. 578 พระองค์เป็นพระราชนัดดาในจักรพรรดิยุสตินิอานุสที่ 1 รัชสมัยของพระองค์เป็นรัชสมัยของสงครามกับจักรวรรดิซาสซานิยะห์แห่งเปอร์เชีย ซึ่งเป็นผลให้ทรงเสียดินแดนส่วนใหญ่ในอิตาลีไป

เมื่อจักรพรรดิยุสตินิอานุสที่ 1 เสด็จสวรรคตเมื่อวันที่ 14 พฤศจิกายน ค.ศ. 565 ยุสตีนุสก็ทรงได้รับการเลื่อนฐานะขึ้นเป็นจักรพรรดิโดยกลุ่มข้าราชสำนักที่อ้างว่าจักรพรรดิยุสตินิอานุสได้มีพระบรมราชโองการขณะที่ประชวรอยู่บนพระแท่นให้พระองค์เป็นรัชทายาท โดยการข้ามผู้ที่อาจจะมีสิทธิอีกคนหนึ่งที่เป็นพระราชนัดดาของยุสตินิอานุสที่ 1 เช่นกัน (เจอร์มานัส ยุสตีนุสนัส) ผู้ที่มิได้อยู่ในเมืองหลวงขณะที่จักรพรรดิยุสตินิอานุสเสด็จสวรรคต

## อ้างอิง

## ข้อมูลเพิ่มเติม
* จักรวรรดิไบแซนไทน์

## แหล่งข้อมูลอื่น

หมวดหมู่:จักรพรรดิไบแซนไทน์
หมวดหมู่:ราชวงศ์ยุสตินิอานุส
จักรพรรดิติแบริอุสที่ 2

**จักรพรรดิติแบริอุสที่ 2 กงสตันตีนุส** หรือ **เฟลเวียส ติแบริอุส กงสตันตีนุสัส ออกัสตัส** (; ) (ราว ค.ศ. 520/ค.ศ. 535 – 14 สิงหาคม ค.ศ. 582) ติแบริอุสทรงเป็นจักรพรรดิแห่งจักรวรรดิไบแซนไทน์ของราชวงศ์จัสติเนียน ผู้ทรงครองราชย์ระหว่างปี ค.ศ. 574 จนเสด็จสวรรคตเมื่อวันที่ 14 สิงหาคม ค.ศ. 582 

ระหว่างที่ทรงราชย์จักรพรรดิติแบริอุสพระราชทานทองจำนวน 7,200 ปอนด์ทุกปีเป็นเวลาสี่ปี

## อ้างอิง

## ข้อมูลเพิ่มเติม
* จักรวรรดิไบแซนไทน์

## แหล่งข้อมูลอื่น

หมวดหมู่:จักรพรรดิไบแซนไทน์
หมวดหมู่:ราชวงศ์จัสติเนียน
กัลลิอาอากวีตานิอา

**กัลลิอาอากวีตานิอา** (, ) เป็นมณฑลหนึ่งของจักรวรรดิโรมัน มีเขตแดนติดต่อกับมณฑลกัลลิอาลุกดูเนงซิส, กัลลิอานาร์โบเนงซิส และฮิสปานิอาตาร์ราโกเนงซิส ปัจจุบันคือทางตะวันตกเฉียงใต้ของประเทศฝรั่งเศสและเป็นที่มาของชื่อแคว้นอากีแตน

## อ้างอิง

## ดูเพิ่ม
* จักรวรรดิโรมัน

หมวดหมู่:มณฑลของโรมัน
หมวดหมู่:รัฐสิ้นสภาพในประเทศฝรั่งเศส
กัลลิอานาร์โบเนงซิส

thumb|360px |กัลลิอานาร์โบเนงซิส (สีเหลือง)
**กัลลิอานาร์โบเนงซิส** () เป็นมณฑลหนึ่งของจักรวรรดิโรมัน ตั้งอยู่ในบริเวณที่เป็นภูมิภาคล็องก์ด็อกและพรอว็องส์ทางตอนใต้ของประเทศฝรั่งเศสในปัจจุบัน เรียกกันอีกชื่อหนึ่งว่า **กัลลิอาตรางซัลปีนา** () ซึ่งเดิมเป็นชื่อเรียกบริเวณกอล ที่อยู่บริเวณเทือกเขาแอลป์จากอีตาลิอา 

กัลลิอานาร์โบเนงซิสมีฐานะเป็นมณฑลโรมันเมื่อปลายศตวรรษที่ 2 ก่อนคริสต์ศักราช และเป็นดินแดนสำคัญนอกคาบสมุทรอิตาลีดินแดนแรกของจักรวรรดิ ทางตอนใต้ของมณฑลจรดทะเลเมดิเตอร์เรเนียน ส่วนทางตอนเหนือและทางตะวันตกจรดทิวเขาเซแวนและเทือกเขาแอลป์

ต่อมากัลลิอาตรางซัลปีนาเปลี่ยนชื่อเป็น "กัลลิอานาร์โบเนงซิส" ตามชื่อของนาร์โบมาร์ติอุส (นาร์บอน) เมืองหลวงที่ก่อตั้งขึ้นเมื่อปี 118 ก่อนคริสต์ศักราช โรมันเรียกมณฑลนี้ว่า "โปรวิงกิอาน็อสตรา" (มณฑลของเรา) หรือเรียกสั้น ๆ ว่า "โปรวิงกิอา" ต่อมาแผลงมาเป็นชื่อภูมิภาคหนึ่งของฝรั่งเศสคือ "พรอว็องส์"

## อ้างอิง

## ดูเพิ่ม
* จักรวรรดิโรมัน

หมวดหมู่:มณฑลของโรมัน
โรมิโอวอยด์

**โรมิโอ วอยด์** (Romeo Void) เป็นวงดนตรีโพสต์-พังก์ ก่อตั้งวงใน ซานฟรานซิสโก รัฐแคลิฟอร์เนีย สหรัฐอเมริกา คงอย่างเพลงที่ดีที่สุด คือ "Never Say Never" (1982) และ "A Girl in Trouble (Is a Temporary Thing)" (1984),

## ผลงาน
*It's a Condition, (1981)
*Benefactor, (1982)
*Instincts, (1984)

## แหล่งข้อมูลอื่น
*เว็บทางการ

หมวดหมู่:กลุ่มดนตรีนิวเวฟสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2522
จักรพรรดิคอนสแตนตินที่ 4

**จักรพรรดิคอนสแตนตินที่ 4** (; , ) (ค.ศ. 652 – กันยายน ค.ศ. 685) คอนสแตนตินที่ 4 ทรงเป็นจักรพรรดิแห่งจักรวรรดิไบแซนไทน์ของราชวงศ์เฮราเคลียน ผู้ทรงครองราชย์ระหว่างปี ค.ศ. 668 จนเสด็จสวรรคตด้วยโรคบิด​ ในเดือนกันยายน ค.ศ. 685 โดยมีพระราชโอรสจักรพรรดิจัสติเนียนที่ 2 ขึ้นครองราชย์ต่อจากพระองค์

ก่อนที่จะทรงเป็นจักรพรรดิด้วยพระองค์เองคอนสแตนตินที่ 4 ทรงเป็นจักรพรรดิร่วมกับพระราชบิดาตั้งแต่ปี ค.ศ. 654 และทรงเป็นจักรพรรดิด้วยพระองค์เองหลังจากที่พระราชบิดาถูกลอบปลงพระชนม์ในปี ค.ศ. 668

## อ้างอิง

## ข้อมูลเพิ่มเติม
* จักรวรรดิไบแซนไทน์

## แหล่งข้อมูลอื่น

หมวดหมู่:จักรพรรดิไบแซนไทน์
หมวดหมู่:ราชวงศ์เฮราเคลียน
หมวดหมู่:เสียชีวิตจากโรคบิด
คณะนิติศาสตร์ มหาวิทยาลัยขอนแก่น

**คณะนิติศาสตร์ มหาวิทยาลัยขอนแก่น** () เป็นหน่วยงานอิสระเทียบเท่าระดับคณะวิชา ภายในกำกับของมหาวิทยาลัยขอนแก่น กระทรวงอุดมศึกษา วิทยาศาสตร์ วิจัยและนวัตกรรม เป็นคณะวิชาที่จัดตั้งขึ้นเป็นอันดับที่ 17 ของมหาวิทยาลัยขอนแก่น โดยโอนย้ายมาจากคณะมนุษยศาสตร์และสังคมศาสตร์ มหาวิทยาลัยขอนแก่น

## ประวัติ
ในปี พ.ศ. 2546 มหาวิทยาลัยขอนแก่นได้กำหนดแผนยุทธศาสตร์ในการเป็นมหาวิทยาลัยสมบูรณ์แบบ (Comprehensive University) โดยวางเป้าหมายเพิ่มขีดความสามารถและศักยภาพทางวิชาการของมหาวิทยาลัยให้มีความกว้างขวาง เท่าทันต่อการเปลี่ยนแปลงทางสังคม และครบถ้วนทั้งทางวิทยาศาสตร์และสังคมศาสตร์ จากแนวคิดดังกล่าว ในปี พ.ศ. 2547 มหาวิทยาลัยขอนแก่นจึงมีมติอนุมัติให้คณะมนุษยศาสตร์และสังคมศาสตร์ เป็นผู้รับผิดชอบดำเนินการหลักสูตรนิติศาสตรบัณฑิต สาขาวิชานิติศาสตร์ (น.บ.) และจัดการเรียนการสอนนับตั้งแต่ปีการศึกษานั้นเป็นต้นมา

หลังจากนั้นในปี พ.ศ. 2548 มหาวิทยาลัยขอนแก่นได้ผ่านความเห็นชอบให้ดำเนินโครงการจัดตั้งคณะนิติศาสตร์ตามความเห็นชอบของสภามหาวิทยาลัยขอนแก่น และสอดคล้องกับแผนยุทธศาสตร์มหาวิทยาลัยขอนแก่น ประจำปีงบประมาณ พ.ศ. 2548 ซึ่งถือเป็นส่วนหนึ่งของคำรับรองการปฏิบัติราชการของมหาวิทยาลัย ประจำปี พ.ศ. 2548 ที่ได้เสนอไว้ต่อสำนักงานคณะกรรมการการอุดมศึกษา (สกอ.) ทั้งนี้ เพื่อเป็นการเตรียมความพร้อมในการจัดตั้งคณะนิติศาสตร์ต่อไป

เมื่อวันที่ 19 กรกฎาคม พ.ศ. 2549 สภามหาวิทยาลัยขอนแก่น ได้มีมติจัดตั้งคณะนิติศาสตร์ โดยให้ถือว่าวันที่ 6 กรกฎาคม พ.ศ. 2549 เป็นวันสถาปนาคณะนิติศาสตร์ และให้จัดตั้งคณะนิติศาสตร์เป็นหน่วยงานหนึ่งของมหาวิทยาลัย มีสถานะเทียบเท่ากับคณะต่างๆ ของมหาวิทยาลัยนับแต่บัดนั้นเป็นต้นมา

## หลักสูตร

## คณบดี

**หมายเหตุ** คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น

## อ้างอิง

## แหล่งข้อมูลอื่น
* เว็บไซต์คณะนิติศาสตร์ มหาวิทยาลัยขอนแก่น

ขอนแก่น
นิติศาสตร์
เดอะคะมีเลียนส์

**เดอะคะมีเลียนส์** (The Chameleons หรือ The Chameleons UK ในอเมริกา) วงดนตรีโพสต์พังก์จากแมนเชสเตอร์ ประเทศอังกฤษ ก่อตั้งในปี 1981 ออกขายอัลบั้มชุดแรกในปี 1983 ชื่ออัลบั้ม Script of the Bridge

## อ้างอิง
*http://www.thechameleons.com/band/mark.php 

หมวดหมู่:กลุ่มดนตรีจากแมนเชสเตอร์
หมวดหมู่:ศิลปินสังกัดโพลีดอร์เรเคิดส์
หมวดหมู่:ศิลปินสังกัดอีพิกเรเคิดส์
หมวดหมู่:ศิลปินสังกัดเกฟเฟนเรเคิดส์
หมวดหมู่:กลุ่มดนตรีโพสต์พังก์
ฉัตรสุดา วงศ์ทองศรี

ท่านผู้หญิง**ฉัตรสุดา วงศ์ทองศรี**  (เดิม: หม่อมเจ้าฉัตรสุดา ฉัตรชัย; 27 กุมภาพันธ์ พ.ศ. 2463 – 21 พฤษภาคม พ.ศ. 2539) เป็นพระอนุวงศ์ในราชวงศ์จักรีผู้มีเชื้อสายเจ้านายฝ่ายเหนือ เป็นพระปนัดดาบุญธรรมในเจ้าดารารัศมี พระราชชายา และเป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ และที่ปรึกษามูลนิธินวราชดำริอนุรักษ์ฝ่ายเหนือ

## ประวัติ
หม่อมเจ้าฉัตรสุดา ฉัตรชัย ประสูติเมื่อวันที่ 27 กุมภาพันธ์ พ.ศ. 2462 (แบบสากลคือ พ.ศ. 2463) เป็นพระธิดาในพระเจ้าบรมวงศ์เธอ กรมพระกำแพงเพชรอัครโยธิน กับเจ้าลดาคำ ณ เชียงใหม่ (หลานเลี้ยงในเจ้าดารารัศมี)

เมื่อหม่อมเจ้าฉัตรสุดามีอายุเพียงหนึ่งเดือน ถูกถวายตัวให้แก่เจ้าดารารัศมี พระราชชายา ตามคำมั่นที่กรมพระกำแพงเพชรอัครโยธินให้ไว้ต่อเจ้าดารารัศมีในคราวสู่ขอเจ้าลดาคำ ว่าถ้าได้ลูกผู้หญิงจะถวายให้แก่พระราชชายา ด้วยเหตุนี้ ในช่วงวัยเด็ก สองพี่น้อง หม่อมเจ้าฉัตรสุดาและหม่อมเจ้าภัทรลดา จึงประทับอยู่ที่เชียงใหม่ร่วมกับพระราชชายา

ท่านผู้หญิงฉัตรสุดาเคยทำงานในบริษัทการบินไทย ภายหลังเกษียณอายุได้ทำงานถวายเป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ และเป็นองค์ที่ปรึกษามูลนิธินวราชดำริอนุรักษ์ฝ่ายเหนือ ท่านผู้หญิงฉัตรสุดา วงศ์ทองศรี ถึงแก่อนิจกรรม เมื่อวันที่ 21 พฤษภาคม พ.ศ. 2539 สิริชันษา 76 ปี

## ครอบครัว
หม่อมเจ้าฉัตรสุดา ฉัตรชัย เสกสมรสครั้งแรกกับหม่อมเจ้ารวิพรรณไพโรจน์ รพีพัฒน์ (โอรสในพระเจ้าบรมวงศ์เธอ กรมหลวงราชบุรีดิเรกฤทธิ์) มีธิดา 1 คน ภายหลังได้กราบถวายบังคมลาออกจากฐานันดรศักดิ์เพื่อเสกสมรสกับนายณรงค์ วงศ์ทองศรี เมื่อปี พ.ศ. 2493 มีบุตร 3 คน 

; บุตรกับหม่อมเจ้ารวิพรรณไพโรจน์ รพีพัฒน์ ได้แก่
* หม่อมราชวงศ์พัฒนฉัตร รพีพัฒน์
; บุตรกับณรงค์ วงศ์ทองศรี ได้แก่
* ฉัตรชัย วงศ์ทองศรี
* ดนัยฉัตร วงศ์ทองศรี
* ธนฉัตร วงศ์ทองศรี

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:พระราชวงศ์จักรีผู้ทรงมีเชื้อเจ้านายฝ่ายเหนือ
หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:ราชสกุลฉัตรชัย
หมวดหมู่:สกุล ณ เชียงใหม่
หมวดหมู่:ราชสกุลรพีพัฒน์
ฉ
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ท่านผู้หญิง
กัลฟอร์ด

**กัลฟอร์ด** (; ) เป็นตัวละครจากเกมต่อสู้ ซามูไรสปิริตส์ ซึ่งเป็นอเมริกันนินจาที่มีสุนัขสายพันธุ์ฮัสกี้ นามว่า ปาปี้ เป็นผู้ช่วย กัลฟอร์ดมักปรากฏตัวในซีรีส์ซามูไรสปีริทแทบทุกภาค ยกเว้นเพียงภาค ซามูไรโชดาวน์:วอริเออร์สเรจ เขามีท่าไม้ตายคือ พลัสม่าเบลด และวิชานินจาแยกร่าง

ในปี ค.ศ. 1997 เกมเมสท์ฮีโร่คอลเล็คชั่น กัลฟอร์ดได้รับการจัดอันดับตัวละครยอดนิยมลำดับที่สิบห้าที่จัดขึ้นโดยทีมงานดังกล่าว ซึ่งอยู่ในลำดับเดียวกันกับเคนจากสตรีทไฟท์เตอร์ และริวจิ ยามาซากิจากเกมตำนานกาโร่ และจากผลสำรวจโดยเว็บไซต์เกมฟรีค เขาได้รับความนิยมเป็นลำดับที่ยี่สิบของตัวละครยอดนิยมด้วยคะแนนโหวต 568 คะแนน

## ประวัติตามท้องเรื่อง
บิดาของกัลฟอร์ดเป็นนายอำเภอที่ใจดีและเที่ยงธรรม ผู้มีหน้าที่ในการกำจัดความชั่วรวมทั้งความอยุติธรรม พวกอาชญากรจำนวนมากมีความต้องการที่จะจบชีวิตของเขาลง บิดาของเขาได้ถูกยิงและสังหารโดยฝีมือของอาชญากรคนหนึ่งซึ่งมีนามว่า เดรโก้ ซึ่งเป็นในช่วงที่พ่อของเขาเอาร่างของตนเข้าปกป้องกัลฟอร์ดนั่นเอง คำสั่งเสียที่พ่อของเขาได้มอบให้คือ "ขอให้ลูกจงเป็นผู้ที่แข็งแกร่ง" กัลฟอร์ดจึงได้สาบานตนว่าจะปฏิบัติตนตามความปรารถนาประการสุดท้ายของพ่อ กัลฟอร์ดได้นำกระสุนที่ปลิดชีวิตพ่อของเขาพกติดกลับมา

## ข้อมูลจำเพาะ
* **ชื่อ** : กัลฟอร์ด (Galford・D・Weller)
* **สถานภาพ** : อเมริกันนินจา
* **ถิ่นกำเนิด** : ,  แคลิฟอร์เนีย (ซึ่งเป็นอาณานิคมของราชอาณาจักรสเปนในสมัยนั้น)
* **วันเดือนปีเกิด** : 22 ธันวาคม ค.ศ. 1768 (16:10 PM)
* **กรุ๊ปเลือด** : O

## ข้อมูลเพิ่มเติม
* **กัลฟอร์ด** ยังมีคู่ปรับคนสำคัญคือ ฮัตโตริ ฮันโซ ซึ่งเป็นนินจาชาวญี่ปุ่นด้วยเช่นกัน

## อ้างอิง

* นิตยสารเกมแม็ก (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## ดูเพิ่ม
* ฮัตโตริ ฮันโซ

## แหล่งข้อมูลอื่น
* ข้อมูลที่เกี่ยวข้องกับ "กัลฟอร์ด"  

หมวดหมู่:ตัวละครจากเกมชุดซามูไรสปิริตส์
หมวดหมู่:ตัวละครที่เป็นนินจา
หมวดหมู่:ตัวละครชาวอเมริกัน
กระดูกงู (นิตยสาร)

**กระดูกงู** (ISSN : 01253999) เป็นนิตยสารรายเดือนของ *กองเรือยุทธการ* มีวัตถุประสงค์เพื่อเผยแพร่ความรู้เกี่ยวกับกองทัพเรือของไทย โดยเริ่มเผยแพร่มาตั้งแต่ปี พ.ศ. 2498 เรื่อยมาจนถึงปัจจุบัน

* เนื้อหาภายในนิตยสารประกอบด้วยบทความอันเป็นสารประโยชน์แก่ข้าราชการทหารเรือและครอบครัว ตลอดจนสมาชิกผู้สนใจ โดยมีนายทหารเรือระดับชั้นสัญญาบัตรเป็นบรรณาธิการ
* นอกจากนี้ ในบางโอกาส ทางกองบรรณาธิการยังได้เปิดโอกาสให้ผู้ทรงคุณวุฒิทั่วไป (อาทิ ครู, แพทย์, เภสัชกร, นักเขียนที่มีชื่อเสียง และอาสาสมัครผู้ทำคุณประโยชน์ให้กับสังคม)ที่มิใช่ทหารเรือ ได้นำเสนอบทความอันเป็นประโยชน์ต่อกองทัพเรือและประชาชนทั่วไปร่วมในแต่ละฉบับด้วยเช่นกัน
* สำหรับชื่อนิตยสาร *กระดูกงู* นี้ ได้มาจากราวจับข้างเรือรบซึ่งมีลักษณะเป็นซี่ๆคล้ายกับ *[[กระดูก]]* ของ *[[งู]]* ด้วยนั่นเอง

## แหล่งข้อมูลอื่น
* http://www.navy.mi.th/sctr 
* http://www.navy.mi.th/

หมวดหมู่:นิตยสารที่ก่อตั้งในปี พ.ศ. 2498
หมวดหมู่:นิตยสารในประเทศไทย
หมวดหมู่:ทหารเรือ
เฟยหลง

**เฟยหลง** (; ; ) เป็นตัวละครจากเกมสตรีทไฟท์เตอร์ ซึ่งตามท้องเรื่องเขาเป็นนักแสดงภาพยนตร์ชาวฮ่องกงผู้ใช้วิชากังฟู โดยที่เฟยหลงตัดสินใจออกเดินทางเพื่อเข้าร่วมต่อสู้ชิงความเป็นจ้าวแห่งศิลปะการต่อสู้ในเวลาต่อมา

## ประวัติตามท้องเรื่อง
**เฟยหลง**เป็นชายหนุ่มที่มากด้วยความสามารถผู้มาจากฮ่องกง เขาพัฒนารูปแบบการใช้วิชากังฟูในการต่อสู้ด้วยตัวของเขาเอง ทั้งยังทดสอบฝีมือการแข่งขันในท้องถนน กระทั่งมีผู้กำกับภาพยนตร์ได้นำเขาเข้าสู่วงการธุรกิจภาพยนตร์

;สตรีทไฟท์เตอร์ซีโร่ 3
เฟยหลงได้มีส่วนร่วมในการแข่งขันต่อสู้ข้างถนนเพื่อค้นหาแรงบันดาลใจ เขาได้รับความสนใจจากองค์กรชาโดลู ซึ่งพยายามให้เขาเข้าร่วมเป็นสมาชิกองค์การด้วยการบังคับ ทางองค์กรได้ส่งเอ็ม. ไบสัน กับบัลร็อกตามล่าตัวเขา แต่ภายหลังจากองค์กรถูกทำลาย ทางกองถ่ายก็ดัดแปลงเรื่องราวที่เกิดขึ้นไปผลิตเป็นภาพยนตร์โดยใช้เฟยหลงเป็นดารา ส่งผลให้เขามีชื่อเสียงโด่งดัง และเป็นที่รู้จักในระดับนานาชาติในช่วงเวลาต่อมา

## ข้อมูลจำเพาะ
* **ชื่อ** : เฟยหลง (Fei-Long)
* **สัญชาติ** : 24px; 
* **วันเดือนปีเกิด** : 23 เมษายน ค.ศ. 1969
* **ส่วนสูง** : 172 เซนติเมตร
* **น้ำหนัก** : 60 กิโลกรัม
* **กรุ๊ปเลือด** : O
* **สิ่งที่ชอบ** : กังฟูและ การใช้ความสามารถของตนเอง
* **สิ่งที่เกลียด** : ความเฉื่อยชา, สิ่งที่ไม่อภิรมย์ และ ความไม่เอาใจใส่

## ข้อมูลเพิ่มเติม
* สำหรับตัวละคร **เฟยหลง** นั้น ถือเป็นตัวละครที่ผู้ผลิตเกมได้แรงดลบันดาลใจมาจาก บรูซ ลี ทั้งการแต่งกาย, บุคลิกการเคลื่อนไหว และเสียงร้อง

## อ้างอิง

* นิตยสารเกมแม็กออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลเกี่ยวกับ "เฟยหลง" 
* บริษัทแคปคอมผู้ผลิตเกมสตรีทไฟท์เตอร์ 
* Fei Long's Street Fighter II , Street Fighter Alpha , and Street Fighter IV  entries at StrategyWiki.org

หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวจีนในวิดีโอเกม
หมวดหมู่:ตัวละครชาวฮ่องกง
หมวดหมู่:ตัวละครที่เป็นนักเจี๋ยฉวนเต้า
หมวดหมู่:ตัวละครวิดีโอเกมที่มีความสามารถเกี่ยวกับไฟหรือความร้อน
หมวดหมู่:ตัวละครวิดีโอเกมที่อิงจากบุคคลจริง
หมวดหมู่:ตัวละครชายในวิดีโอเกม
คำสั่งศาล

**คำสั่งศาล** () เป็นคำประกาศอย่างเป็นทางการของผู้พิพากษาหรือองค์คณะผู้พิพากษา ที่กำหนดความสัมพันธ์ระหว่างคู่กรณีในการพิจารณาพิพากษาอรรถคดี การอุทธรณ์ การฎีกา หรือกระบวนการอื่น ๆ ในทางยุติธรรม โดยกำหนดให้คู่กรณีฝ่ายหนึ่งฝ่ายใดกระทำการหรืองดเว้นกระทำการใด ๆ ตามที่ศาลสั่ง ซึ่งในบางท้องที่ในโลกนี้ คำสั่งศาลต้องมีการลงลายมือชื่อของผู้พิพากษาที่สั่ง มีการประทับตราประจำตำแหน่งของเขา และอาจต้องประกาศต่อสาธารณะหรือลงพิมพ์ในหนังสือพิมพ์ราชการ เช่น ราชกิจจานุเบกษา ด้วย

## ดูเพิ่ม
* คำพิพากษา
* คำวินิจฉัย

หมวดหมู่:การวินิจฉัยชี้ขาดขององค์กรตุลาการ
หมู่เกาะบันดา

**หมู่เกาะบันดา** () เป็นกลุ่มเกาะภูเขาไฟสิบเกาะเล็กในทะเลบันดาที่ตั้งอยู่ราว 140&nbsp;กิโลเมตรทางตอนใต้ของเกาะเซรัมและราว 2,000&nbsp;กิโลเมตรทางของเกาะชวา และเป็นส่วนหนึ่งของหมู่เกาะโมลุกกะของอินโดนีเซีย เมืองหลักและศูนย์บริหารของหมู่เกาะอยู่ที่บันดาไนราที่ตั้งอยู่บนเกาะชื่อเดียวกัน หมู่เกาะบันดาผุดขึ้นจากมหาสมุทรที่ลึกราว 4–6&nbsp;กิโลเมตรและมีเนื้อที่ราว 180&nbsp;ตารางกิโลเมตร มีประชากรทั้งสิ้น 18,544 คนตามสำมะโน ค.ศ. 2010 และ 20,924 คนตามสำมะโน ค.ศ. 2020 บันดาเป็นแหล่งผลิตผลิตผลจากต้นจันทน์เทศแหล่งเดียวในโลกมาจนกระทั่งกลางคริสต์ศตวรรษที่ 19 นอกจะมีชื่อเสียงในการเป็นแหล่งผลิตเครื่องเทศแล้วก็ยังเป็นที่นิยมของนักดำน้ำตื้นและนักดำนำลึกด้วย

## อ่านเพิ่ม
* Ghosh, Amitav (2021). *[https://books.google.com/books?id=lK0GEAAAQBAJ&dq The Nutmeg's Curse: Parables for a Planet in Crisis]*. University of Chicago Press. ISBN 1529369479.
*Giles Milton. *[[Nathaniel's Nutmeg]]: How One Man's Courage Changed the Course of History* (Sceptre books, Hodder and Stoughton, London)

## อ้างอิง

## ข้อมูลทั่วไป

*
*
*
*Warburg, Otto (1897) *Die Muskatnuss: ihre Geschichte, Botanik, Kultur, Handel und Verwerthung sowie ihre Verfälschungen und Surrogate zugleich ein Beitrag zur Kulturgeschichte der Banda-Inseln*. Leipzig: Engelmann.https://archive.org/details/b28109119/mode/2up
*
*
*

## แหล่งข้อมูลอื่น

*
*Capture of Banda Neira by the British Royal Navy 1810
*
*Forts of the Spice Islands

หมวดหมู่:กลุ่มเกาะในประเทศอินโดนีเซีย
หมวดหมู่:กลุ่มเกาะในมหาสมุทรอินเดีย
หมวดหมู่:จังหวัดมาลูกู
ไมเคิล เบิร์น

**ไมเคิล โธมัส เบิร์น** (; เกิด 14 พฤษภาคม ค.ศ. 1985) เป็นนักฟุตบอลชาวเวลส์ สามารถเล่นได้ทั้งตำแหน่งกองกลางและกองหน้า เบิร์นเคยค้าแข้งให้กับหลายสโมสรในประเทศไทย เช่น นครปฐม, ชลบุรี, บางกอกกล๊าส, ชัยนาท เอฟซี, อยุธยา เอฟซี และ หัวหิน ซิตี

เบิร์น เริ่มต้นการเล่นฟุตบอลอาชีพ โดยเป็นเด็กฝึกหัดของสโมสรโบลตัน วันเดอร์เรอร์ส แต่ก็ถูกปล่อยตัวออกหลังจากหมดสัญญาในปี 2546 ต่อมา เขาเซ็นสัญญากับสโมสรสต็อคปอร์ท เคาน์ตี้ ในช่วงเวลาที่เขาอยู่ที่สต็อกปอร์ท เขาได้ลงเล่นเพียงหนึ่งนัด ในนัดที่สต็อกปอร์ทแพ้สโมสรฟุตบอลน็อตตส์ เคาน์ตี้ 4-1 ซึ่งในนัดนี้เขาทำประตูได้อีกด้วย ต่อมา ในเดือนกันยายน 2547 เขาถูกส่งตัวให้สโมสร ลีห์ อาร์เอ็มไอ (ปัจจุบันคือสโมสรลีห์ เจเนซิส) ยืมไปใช้เป็นเวลาหนึ่งเดือน ต่อมา เขาก็ถูกสต็อกปอร์ทยกเลิกสัญญา จากนั้นในปี 2548 เขาก็เซ็นสัญญากับสโมสรฟุตบอลนอร์ธวิช วิคตอเรียที่เล่นอยู่ในลีกสมัครเล่นของอังกฤษ และเล่นให้นอร์ธวิชเป็นเวลา 3 ปี

ต่อมา เบิร์น ได้มาทดสอบฝีเท้ากับสโมสรฟุตบอลนครปฐม และทำผลงานได้น่าพอใจจึงได้เซ็นสัญญา 1 ปีกับนครปฐม  และถูกส่งประเดิมสนามในนัดเปิดฤดูกาลของไทยพรีเมียร์ลีก 2552 ที่นครปฐม เสมอกับบางกอก ยูไนเต็ด 0-0 ในวันที่ 8 มีนาคม 2552 และโชว์ฟอร์มได้ดีจนทำให้ทีมนครปฐมที่ก่อนเปิดฤดูกาลถูกมองว่าเป็นเต็งตกชั้นมีอันดับที่อยู่เหนือโซนตกชั้นค่อนข้างสูง และยังยิงประตูเองได้อีก 5 ลูก นำเป็นดาวยิงของทีมในเลกแรก

เนื่องจากฟอร์มการเล่นที่ดีอย่างต่อเนื่อง ทำให้ สโมสรฟุตบอลชลบุรี ได้ติดต่อขอซื้อไปร่วมทีมด้วยค่าตัว 600,000 บาท เพื่อนำไปแทนที่ในตำแหน่งของสุรัตน์ สุขะที่ย้ายไปเล่นให้กับสโมสรฟุตบอลเมลเบิร์นวิคตอรี่ในเอลีก เบิร์นได้ประเดิมสนามในลีกนัดแรกให้กับชลบุรี ในนัดเปิดเลกสองที่เจอกับสโมสรฟุตบอลบีอีซี เทโรศาสน เมื่อวันที่ 26 กรกฎาคม 2552 โดยนัดนี้ ชลบุรีชนะไป 2-1 และเบิร์น ถูกส่งลงมาเป็นตัวสำรองแทนภานุวัฒน์ จินตะ

ถึงแม้ว่าเบิร์นจะเกิดในเมืองแอชตัน-อันเดอร์-ไลน์ มณฑลเกรตเตอร์แมนเชสเตอร์ประเทศอังกฤษ แต่เขาก็เล่นให้กับทีมชาติเวลส์ ในระดับเยาวชน U17, U19 และ U21 (U21 เป็นตัวสำรองที่ไม่ได้ถูกส่งลงเล่น)

## อ้างอิง

หมวดหมู่:นักฟุตบอลชาวเวลส์
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลบางปะอิน อยุธยา
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:บุคคลจากเกรเทอร์แมนเชสเตอร์
หมวดหมู่:นักฟุตบอลชายชาวต่างชาติที่ค้าแข้งในประเทศไทย
อินเดียตะวันออก

right|thumb|300px|

**อินเดียตะวันออก**, **อีสต์อินดีส** หรือ **อินดีส** () เป็นคำที่ใช้บรรยายดินแดนที่รวมทั้งเอเชียใต้และเอเชียตะวันออกเฉียงใต้ ที่เป็นที่ตั้งของประเทศอินเดีย, ปากีสถาน, บังกลาเทศ, พม่า, ศรีลังกา, มัลดีฟส์ และรวมทั้งไทย, กัมพูชา, ลาว, บรูไน, สิงคโปร์, ฟิลิปปินส์, ติมอร์-เลสเต, มาเลเซีย และอินโดนีเซีย ในความหมายที่จำกัดอินดีสหมายถึงหมู่เกาะทางตะวันออกเฉียงใต้ของเอเชียโดยเฉพาะหมู่เกาะมลายู อาณานิคมของเนเธอร์แลนด์ในบริเวณนี้เรียกว่าหมู่เกาะอินเดียตะวันออกของเนเธอร์แลนด์ ก่อนที่จะมาเป็นอินโดนีเซีย

อินเดียตะวันออก อาจจะรวมอินโดจีน, ฟิลิปปินส์, บรูไน, สิงคโปร์ และติมอร์-เลสเต แต่จะไม่รวมอินโดนีเซีย นิวกินีตะวันตก (ปาปัวตะวันตก) ซึ่งเป็นส่วนหนึ่งของเมลานีเชีย

ผู้ที่ตั้งถิ่นฐานอยู่ในอินเดียตะวันออกบางครั้งก็เรียกว่า "ชาวอินเดียตะวันออก" เพื่อให้แตกต่างจากผู้ที่ตั้งถิ่นฐานอยู่ในเอเชียใต้, แคริบเบียน (ที่เรียกว่า “ชาวอินเดียตะวันตก”) และจากผู้ที่ตั้งถิ่นฐานอยู่ในทวีปอเมริกาที่เรียกว่า "ชาวอเมริกันอินเดียน" (แต่ในอเมริกาเหนือคำว่า "ชาวอินเดียตะวันออก" อาจจะหมายถึงผู้ที่มาจากอินเดียที่อยู่ในอเมริกาเหนือ) ชาวอินเดียตะวันออกมาจากหลายวัฒนธรรม หลายชาติพันธุ์ และหลายศาสนาที่ส่วนใหญ่รวมทั้งศาสนาฮินดู, ศาสนาพุทธ และศาสนาอิสลาม ศาสนาของชนกลุ่มน้อยก็ได้แก่ศาสนาคริสต์, ศาสนาซิกข์, ศาสนาเชน และความเชื่ออื่น ๆ ในบางบริเวณ นอกจากนั้นภาษาที่พูดก็มาจากหลายตระกูล

## อ้างอิง

## ดูเพิ่ม
* เอเชียใต้ 
* เอเชียตะวันออกเฉียงใต้

หมวดหมู่:เอเชียใต้
หมวดหมู่:เอเชียตะวันออกเฉียงใต้
หมวดหมู่:ภูมิภาคในทวีปเอเชีย
หมวดหมู่:เอเชียตะวันออกเฉียงใต้ภาคพื้นสมุทร
บริษัทอินเดียตะวันออก (แก้ความกำกวม)

__NOTOC__
**บริษัทอินเดียตะวันออก** อาจจะหมายถึง

### ความหมายทั่วไป
* บริษัทอินเดียตะวันออก, บริษัทอินเดียตะวันออกของอังกฤษ (East India Company หรือ English East India Company หรือ British East India Company) - บริษัทอังกฤษที่ก่อตั้งขึ้นเมื่อ ค.ศ. 1600 ที่มอบเอกสิทธิ์ในการค้าขายกับเอเชียตะวันออกเฉียงใต้, เอเชียตะวันออก และ อินเดีย   
* บริษัทอินเดียตะวันออกของเนเธอร์แลนด์ (Dutch East India Company หรือ *Vereenigde Oost-Indische Compagnie - VOC*) - ก่อตั้งขึ้นเมื่อ ค.ศ. 1602 
* บริษัทอินเดียตะวันออกของเดนมาร์ก (Danish East India Company) - ก่อตั้งขึ้นเมื่อ ค.ศ. 1616 
* บริษัทอินเดียตะวันออกของโปรตุเกส (Portuguese East India Company) - ก่อตั้งขึ้นเมื่อ ค.ศ. 1628 
* บริษัทอินเดียตะวันออกของฝรั่งเศส (French East India Company) - ก่อตั้งขึ้นเมื่อ ค.ศ. 1664
* บริษัทอินเดียตะวันออกของสวีเดน (Swedish East India Company) - ก่อตั้งขึ้นเมื่อ ค.ศ. 1731

### ความหมายอื่น
* บริษัทอินเดียตะวันออก (วิดีโอเกม) (East India Company (video game) - วิดีโอเกมสร้างโดยไนโตรเกมส์
* บริษัทการค้าอินเดียตะวันออก (East India Trading Company) - บริษัทในจินตนาการในภาพยตร์เรื่อง Pirates of the Caribbean

## ดูเพิ่ม
* อินเดียตะวันตก ()
* อินเดียตะวันออก ()
* อินเดียตะวันออกของดัตช์ ()
แอร์ไรเดอร์

**AirRider** หรือชื่อเต็ม **CrazyRacing AirRider** ชื่อการพัฒนาคือ Project Neo เป็นภาคต่อของเกม KartRider แต่พัฒนาต่อจาก BubbleFighter เป็นเกมแนว Racing FPS และ TPS ที่พัฒนาโดยบริษัท Nexon ประเทศเกาหลีใต้ และ Lodumani Studio เป็นเกมที่ตัวละครชุดเดิมซึ่งมาจากเกม CrazyArcade หรือ BnB แต่มีการนำ Mobi มาแทน Kephi ในตัวละครหลัก  เปิดตัวผลงานการพัฒนาเมื่อวันที่ 13 พฤษภาคม พ.ศ.2551 ในงาน G-Star 2008 ปัจจุบัน เปิดให้บริการอย่างเป็นทางแล้วแต่ยังไม่มีการปรับปรุงตัวเกมเลย....

หมวดหมู่:เกมออนไลน์
จักรพรรดิจอห์นที่ 8 พาลาโอโลกอส

**จักรพรรดิจอห์นที่ 8 พาลาโอโลกอส** (; ) (18 ธันวาคม ค.ศ. 1392 – 31 ตุลาคม ค.ศ. 1448) จอห์นที่ 8 ทรงเป็นจักรพรรดิแห่งจักรวรรดิไบแซนไทน์ของราชวงศ์พาลาโอโลกอส ผู้ทรงครองราชย์ระหว่างปี ค.ศ. 1425 จนเสด็จสวรรคตเมื่อวันที่ 31 ตุลาคม ค.ศ. 1448  จอห์นที่​ 8​ เสด็จพระราชสมภพเมื่อวันที่ 18 ธันวาคม ค.ศ. 1392 เป็นพระราชโอรสองค์โตในจักรพรรดิมานูเอลที่ 2 พาลาโอโลกอสและจักรพรรดินีเฮเลนา ดรากาสผู้เป็นพระธิดาของเจ้าชายคอนสแตนติน ดรากาสแห่งเซอร์เบีย ก่อนที่จะทรงราชย์ด้วยพระองค์เองจอห์นทรงเป็นจักรพรรดิคู่กับพระราชบิดามาก่อน

## อ้างอิง

## ข้อมูลเพิ่มเติม
* จักรวรรดิไบแซนไทน์

## แหล่งข้อมูลอื่น

หมวดหมู่:บุคคลที่เกิดในปี พ.ศ. 1935
หมวดหมู่:จักรพรรดิไบแซนไทน์
หมวดหมู่:ราชวงศ์พาลาโอโลกอส
จักรพรรดิจัสติเนียนที่ 2

**จักรพรรดิจัสติเนียนที่ 2** (; ) (ค.ศ. 669 – ธันวาคม ค.ศ. 711) จัสติเนียนทรงเป็นที่รู้จักกันในพระนามว่า “Rinotmetos” หรือ “Rhinotmetus” () ทรงเป็นจักรพรรดิองค์สุดท้ายของราชวงศ์เฮราเคลียน

ทรงเป็นจักรพรรดิแห่งจักรวรรดิไบแซนไทน์สองครั้ง ครั้งแรกระหว่างปี ค.ศ. 685 จนถึงปี ค.ศ. 695 และครั้งที่สองระหว่างปี ค.ศ. 705 จนถูกลอบ​ปลงพระชนม์​​เมื่อเดือน ธันวาคม ค.ศ. 711 โดย​การ​กบฏของ​ทหาร​ 

ในรัชสมัยของพระองค์ทรงรวมตำแหน่งกงสุลกับจักรพรรดิเข้าด้วยกันซึ่งทำให้ตำแหน่งพระมหาจักรพรรดิเป็นตำแหน่งของประมุขของรัฐที่ไม่แต่จะเป็นตำแหน่งโดยพฤตินัยเท่านั้นแต่ยังเป็นตำแหน่งตามกฎหมายด้วย และเท่ากับเป็นการยุบเลิกสภากงสุลโดยปริยาย พระองค์ทรงได้รับการแต่งตั้งให้เป็นกงสุลในปี ค.ศ. 686  และยังทำสงครามกับชาวอาหรับ แต่สงครามนั้นนานเกินไปทำให้พระองค์ถูกกองทัพกบฏตัดพระนาสิก (จมูก) และถูกเนรเทศไปยังเชอร์ชอน ที่คาบสมุทรไครเมีย ในปี ค.ศ. 695 และทรงได้กลับมาเป็นจักรพรรดิอีกครั้งโดยการสนับสนุนของจักรวรรดิบัลแกเรียที่ 1 ในปี ค.ศ.705 และได้ถูกปลดโดย จักรพรรดิฟิลิปิคอส ในปี ค.ศ.711

## อ้างอิง

# *The Grove Encyclopedia of Medieval Art and Architecture*. Vol. 2. Oxford University Press. pp. 154–157. ISBN 9780195395365.
# ^ Jump up to:***a*** ***b*** ***c*** ***d*** ***e*** ***f*** Kazhdan, pp. 1084–1085
# **^** 
# **^** The *Oxford Dictionary of Byzantium* misquotes Philip Grierson's *"Tombs and Obits"* and states that Justinian II died on November 7, when the text clearly indicates November 4.
# ^ Jump up to:***a*** ***b*** ***c*** ***d*** ***e*** ***f*** ***g*** ***h*** ***i*** ***j*** ***k*** ***l*** ***m*** ***n*** ***o*** Ostrogorsky, pp. 116–122
# **^** 
# https://en.wikipedia.org/wiki/Encyclop%C3%A6dia_Britannica_Eleventh_Edition

## ข้อมูลเพิ่มเติม
* จักรวรรดิไบแซนไทน์

## แหล่งข้อมูลอื่น

หมวดหมู่:จักรพรรดิไบแซนไทน์
หมวดหมู่:ราชวงศ์เฮราเคลียน
เพศสัมพันธ์หมู่

[thumb|[Peter Fendi, 1835]]
[thumb|200px|ภาพเขียนโดย [Édouard-Henri Avril.]]
[thumb|200px|ภาพเขียน[กามสูตร ]]

**เพศสัมพันธ์หมู่** หรือ **เซ็กซ์หมู่** () เป็นพฤติกรรมทางเพศที่มีส่วนร่วมมากกว่า 2 คนในเวลาเดียวกัน ในหน้านี้หมายถึงเพศสัมพันธ์ของมนุษย์ อย่างไรก็ตามเพศสัมพันธ์หมู่ก็เกิดขึ้นกับสัตว์ชนิดอื่นด้วย เช่นแกะบิ๊กฮอร์นและลิงโบโนโบ

ในบางครั้ง เพศสัมพันธ์หมู่ที่มีผู้ร่วม 1 คนร่วมกับคนอีกหลายคนในบางครั้งจะเรียกว่า แก็งแบง (gang bang) ในสำนวนพูดปัจจุบันคำว่า ออร์กี (orgy) อาจหมายถึง เหตุการณ์ที่เกี่ยวข้องกับเพศสัมพันธ์หมู่เช่น
เพศสัมพันธ์หมู่อาจมีคน 3 คนหรือมากกว่านั้น จะเป็นเพศใดก็ได้ ประเภทของเพศสัมพันธ์หมู่อาจแยกแยะโดยเอกลักษณ์ทางเพศ เช่นกลุ่มรักต่างเพศ ที่จะมีชาย-หญิง มีเพศสัมพันธ์แบบชายหญิงเท่านั้น ในบางครั้งอาจมีกลุ่มคนที่มีรสนิยมทางเพศอื่นเกี่ยวข้อ และ/หรือ อาจเปลี่ยนคู่ขาสลับกัน ในบางคลับ จะอนุญาตให้พาคู่ของตัวเองมาแต่จะไม่มีการสลับแลกเปลี่ยนคู่กัน 

ในหลายวัฒนธรรม เพศสัมพันธ์ในที่สาธารณะถือเป็นสิ่งต้องห้ามและผิดกฎหมาย มีบางคู่ไม่สนใจเรื่องเพศสัมพันธ์เฉพาะคู่ของตนเอง เพศสัมพันธ์หมู่มักเกิดขึ้นในสถานที่ส่วนตัวหรือที่ปกปิด เช่นบ้าน ห้องในโรงแรม ที่ที่ไม่มีคน คลับส่วนตัว เซ็กซ์คลับซึ่งเปิดเฉพาะสมาชิกเท่านั้น ในขณะที่อาจมีเพศสัมพันธ์ในที่อย่างป่า ที่จอดรถบรรทุก หรือในบางครั้งอาจเกิดขึ้นได้ในไนต์คลับ โรงอาบน้ำ ห้องนวด หรือบาร์ หรือในบางครั้งอาจเป็นส่วนหนึ่งของงานสังคมอย่างเช่น ปาร์ตี้ อย่างเช่นโรงอาบน้ำเกย์ เพศสัมพันธ์หมู่มีความเป็นไปได้ที่เกิดขึ้นในหมู่เพื่อน หรือแม้กระทั่งคนแปลกหน้าที่ไม่รู้จักกัน โดยเฉพาะเหตุการณ์บางที่อาจเกิดขึ้นได้อย่างเช่นความเมา ทำให้เกิดเพศสัมพันธ์ขึ้น

ความเพ้อฝันเกี่ยวกับเพศสัมพันธ์หมู่ เกิดขึ้นได้กับทั้งผู้ชายและผู้หญิง จากการศึกษาพบว่าระหว่าง 54%-88% ของคนฝันอยากจะดูผู้อื่นมีเพศสัมพันธ์ต่อหน้า และ 40%-42% ฝันว่าอยากให้ผู้อื่นดูมีเพศสัมพันธ์กัน และระหว่าง 39%-72% ฝันเกี่ยวกับการพันธนาการ

## แหล่งข้อมูลอื่น

## อ้างอิง

หมวดหมู่:เพศวิถีกับสังคม
หมวดหมู่:เพศสัมพันธ์หมู่
หมวดหมู่:เพศสัมพันธ์ชั่วคราว
จักรพรรดิจอห์นที่ 1

**จักรพรรดิจอห์นที่ 1** (; , ) (ราว ค.ศ. 925 – 10 มกราคม ค.ศ. 976) จอห์นทรงเป็นจักรพรรดิแห่งจักรวรรดิไบแซนไทน์ของราชวงศ์มาซิโดเนีย ผู้ทรงครองราชย์ระหว่างวันที่ 11 ธันวาคม ค.ศ. 969 จนเสด็จสวรรคตเมื่อวันที่ 10 มกราคม ค.ศ. 976 จักรพรรดิจอห์นทรงเป็นแม่ทัพผู้ทรงประปรีชาสามารถ แม้จะทรงครองราชย์เพียงระยะเวลาอันสั้นแต่ก็ทรงสามารถทำการขยายดินแดนและสร้างเสริมเขตแดนให้แข็งแรงขึ้น ซึ่งทำให้จักรวรรดิมีความแข็งแกร่งขึ้น 

## อ้างอิง

## ข้อมูลเพิ่มเติม
* จักรวรรดิไบแซนไทน์

หมวดหมู่:จักรพรรดิไบแซนไทน์
หมวดหมู่:ราชวงศ์มาซิโดเนีย
จักรพรรดิมิคาเอลที่ 9 พาลาโอโลกอส

**จักรพรรดิมิคาเอลที่ 9 พาลาโอโลกอส** (; ) (17 เมษายน ค.ศ. 1277 – 12 ตุลาคม ค.ศ. 1320) มิคาเอลทรงเป็นจักรพรรดิแห่งจักรวรรดิไบแซนไทน์ของราชวงศ์พาลาโอโลกอส ผู้ทรงครองราชย์ระหว่างราวปี ค.ศ. 1294/ค.ศ. 1295 จนเสด็จสวรรคตเมื่อวันที่ 12 ตุลาคม ค.ศ. 1320 มิคาเอลเสด็จพระราชสมภพเมื่อวันที่ 17 เมษายน ค.ศ. 1277 เป็นพระราชโอรสองค์โตในจักรพรรดิอันโดรนิคอสที่ 2 พาลาโอโลกอสและแอนนาแห่งฮังการีพระราชธิดาในสมเด็จพระเจ้าสตีเฟนที่ 5 แห่งฮังการี ก่อนที่จะทรงราชย์ด้วยพระองค์เองมิคาเอลทรงเป็นจักรพรรดิคู่กับพระราชบิดามาตั้งแต่ปี ค.ศ. 1281

## อ้างอิง

## ข้อมูลเพิ่มเติม
* จักรวรรดิไบแซนไทน์

หมวดหมู่:จักรพรรดิไบแซนไทน์
หมวดหมู่:ราชวงศ์พาลาโอโลกอส
จักรพรรดิดิอาดูแมนิอานุส

**จักรพรรดิดิอาดูแมนิอานุส** หรือ **มาร์คัส โอเพลลิอัส อันโทนินัส ไดอะดูเมนิอานัส** () (สวรรคต ค.ศ. 218) ดิอาดูแมนิอานุสเป็นซีซาร์ภายใต้พระราชบิดาจักรพรรดิมาครินัสระหว่างเดือนพฤษภาคม ค.ศ. 217 จนถึงปี ค.ศ. 218 และทรงเป็นจักรพรรดิแห่งจักรวรรดิโรมันในปี ค.ศ. 218 พระองค์เป็นพระราชโอรสของจักรพรรดินีโนเนีย เซลซาแต่โนเนียจะมีตัวตนจริงหรือไม่ก็ยังเป็นที่สงสัยกันอยู่เพราะพระนามปรากฏเฉพาะในบันทึก Historia Augusta พระนามเมื่อแรกเกิดคือ “มาร์คัส โอเพลลิอัส ไดอะดูเมนิอานัส” แต่ได้รับการเปลี่ยนโดยเพิ่ม “อันโทนินัส” เพื่อแสดงว่ามีความเกี่ยวข้องกับตระกูลของมาร์คัส ออเรลิอัสเช่นที่ทำกับคาราคัลลา

ดิอาดูแมนิอานุสครองราชย์ได้เพียงไม่นานก็เกิดการปฏิวัติโดยกองทหารในสไตเรียที่ประกาศให้เอลากาบาลัสเป็นจักรพรรดิแทนที่

เมื่อมาครินัสทรงได้รับความพ่ายแพ้ในอันติโอค เมื่อวันที่ 8 มิถุนายน ค.ศ. 218 ดิอาดูแมนิอานุสก็สิ้นพระชนม์ตามพระราชบิดา

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น
*Life of Diadumenianus (*Historia Augusta* at LacusCurtius: Latin text and English translation)
*''De imperatoribus Romanis: an on-line encyclopedia of Roman emperors''.

หมวดหมู่:จักรพรรดิโรมัน
หมวดหมู่:พระมหากษัตริย์ที่สวรรคตขณะทรงพระเยาว์
มหานคร (แก้ความกำกวม)

**มหานคร** อาจหมายถึง
* มหานคร - นครขนาดใหญ่
* มหาวิทยาลัยเทคโนโลยีมหานคร - สถาบันศึกษาในประเทศไทย ตั้งอยู่ที่เขตหนองจอก กรุงเทพมหานคร
* คิง เพาเวอร์ มหานคร - อาคารที่สูงที่สุดอันดับสอง และอดีตอาคารที่สูงที่สุดในกรุงเทพมหานคร ช่วงปี พ.ศ. 2559–2561 (ปัจจุบันอาคารที่สูงที่สุดคือ แมกโนเลียส์ วอเตอร์ฟร้อนท์ เรสซิเดนเซส แอท ไอคอนสยาม )
* มหานคร (รายการโทรทัศน์) - รายการโทรทัศน์ที่ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมกับ บริษัท มีเดีย ออฟ มีเดียส์ จำกัด (มหาชน) ออกอากาศทางสถานีโทรทัศน์สีกองทัพบกช่อง 7 ทุกวันอังคาร เวลา 22.30-00.30 น. ในปี พ.ศ. 2550
ชะปองเกิล

**ชะปองเกิล** () เป็นกลุ่มดนตรีไซเคเดลิกจากอังกฤษ ก่อตั้งขึ้นในในปี 1996 ประกอบด้วย ไซมอน พอสฟอร์ด และ ราจา แรม ทั้งคู่ได้รับการยอมรับว่าเป็นผู้ให้กำเนิด ไซเบียน (Psybient) แนวเพลงที่รวม เวิลด์มิวสิก ไซเคเดลิกแทรนซ์และแอมเบียนต์ ดนตรีของพวกเขารวมทั้งเพลงท้องถิ่นจากทั่วทุกมุมโลกและนักร้องที่มีความร่วมสมัยที่มาจากดนตรีไซเคเดลิกพร้อมกับเครื่องสังเคราะห์เสียงตะวันตก แม้ว่าจะมีการอธิบายถึงดนตรีของชะปองเกิล พอสฟอร์ดได้ตอบว่า "เหมือนไม่มีอะไรที่คุณเคยได้ยินมาก่อน" แท็รกแรกของชะปองเกิลคือ "Vapour Rumours" จากอัลบั้มรวมเพลง *Infinite Excursions*  ที่จำหน่ายโดย ทิปเรเคิดส์ (TIP Records) อัลบั้มเปิดตัวของพวกเขาคือ *Are You Shpongled?* ที่จำหน่ายในปี 1998 ผ่านทางค่ายเพลง ทวิสเตดเรเคิดส์ (Twisted Records)
 
## ผลงาน
* Are You Shpongled? (1998)
* Tales of the Inexpressible (2001)
* Nothing Lasts...But Nothing Is Lost (2005)
* Ineffable Mysteries from Shpongleland (2009)

## อ้างอิง

## แหล่งข้อมูลอื่น
* http://www.shpongle.com/  (เว็บไซต์ทางการ)
* Shpongle ที่ discogs.com
* ประวัติ ของ ไซมอน โพสฟอร์ด ที่ มายสเปซ.คอม
* ทวิสต์ เรคคอร์ดส์ ยูเค
* Simon Posford Live 

หมวดหมู่:กลุ่มดนตรีอิเล็กทรอนิกส์สัญชาติอังกฤษ
ฮาโอมารุ

**ฮาโอมารุ** (; ) เป็นตัวละครเอกจากเกมซามูไรสปิริตส์ ซึ่งเป็นซามูไรพเนจรชาวญี่ปุ่นผู้ชอบดื่มสุรา มีดาบคาตานะเป็นอาวุธ และมีท่าไม้ตายคือเพลงดาบพายุหมุน โดยปกติแล้ว เมื่อได้ชัยชนะในการดวลดาบมักโยนดาบขึ้นกลางอากาศ แล้วปล่อยให้ตกลงมาเข้าฝักดาบที่ตนถือรออยู่ ฮาโอมารุมีคู่ปรับคนสำคัญคือเก็นจูโร่ ผู้ใช้ดาบคาตานะเป็นอาวุธเช่นกัน

แม้ว่า ฮาโอมารุ และเก็นจูโร่จะมีการเคลื่อนไหวที่ค่อนข้างช้า แต่ฮาโอมารุก็มีรูปแบบการโจมตีที่หนักหน่วง ในขณะที่เก็นจูโร่จะถนัดการโจมตีแบบต่อเนื่อง(คอมโบ) มากกว่า นอกจากนี้ ฮาโอมารุ ยังเป็นหนึ่งในตัวละครเกมที่มีเกมเมอร์แนวไฟท์ติ้งรู้จักกันมากที่สุดด้วยเช่นกัน

## ประวัติตามท้องเรื่อง
ในช่วงที่ฮาโอมารุมีอายุได้ 15 ปี เขาได้ทำการท้ายางิว จูเบย์ ให้สู้กันตัวต่อตัว แต่จากการที่ฮาโอมารุยังขาดประสบการณ์ ทำให้จูเบย์ขบขันที่ฮาโอมารุปรารถนาเป็นชายหนุ่มที่องอาจ เขานำฮาโอมารุมาพบกับ นิโคติน คาเฟอิน ซึ่งได้เป็นอาจารย์ของเขาในเวลาต่อมา เพื่อให้เขาได้รับการฝึกฝนที่เหมาะสม ในช่วงที่อาจารย์นิโคตินยังมีชีวิตอยู่ เขายังได้อนุกูลต่อเก็นจูโร่ซึ่งเป็นศิษย์ร่วมสำนักเดียวกับฮาโอมารุ ซึ่งต่างก็เป็นเด็กกำพร้าเช่นกัน

นิโคตินอบรมสั่งสอนวิชาให้แก่ฮาโอมารุไปพร้อมกับเก็นจูโร่ที่บ้านพักของเขาเอง ทั้งคู่เริ่มมีความสนิทสนมต่อกัน แต่เก็นจูโร่ก็ยังมีความปรารถนาที่จะได้รับพลังเพิ่มขึ้นอีก ในการทดสอบนักเรียนของตนเขาได้ล่อให้ทั้งคู่ทำการช่วงชิงสมบัติ ซึ่งเป็นดาบซึ่งมีชื่อว่าฟุกุโดคุ โดยทดสอบให้เผชิญกับกลุ่มนักสู้อื่น ตรงกันข้ามกับเพื่อนของเขา มีเพียงฮาโอมารุเท่านั้นที่ทำการต่อสู้จนข้าศึกร่นถอยไปโดยที่ตนไม่ได้ไล่ตามไป และภายหลังจากที่เก็นจูโร่ออกจากบ้านของอาจารย์นิโคติน ฮาโอมารุก็ได้รับรางวัลเป็นดาบดังกล่าว ซึ่งฮาโอมารุได้รับการสนับสนุนจากอาจารย์ของเขา และสอนให้ฮาโอมารุหมั่นปรับปรุงตัวเอง ฮาโอมารุเดินทางท่องโลกกว้างเพื่อพัฒนาทักษะการใช้ดาบของเขาให้มีความสมบูรณ์แบบ และออกหาคู่ท้าชิงที่คู่ควรซึ่งมีชื่อว่าชูร่า

## ข้อมูลจำเพาะ
* **ชื่อ** : ฮาโอมารุ (覇王丸)
* **ส่วนสูง** : 173 ซม.
* **น้ำหนัก** : 69 กก.
* **สถานภาพ** : ซามูไร
* **ถิ่นกำเนิด** : เมืองปราสาท จังหวัดมุซาชิ,  ประเทศญี่ปุ่น
* **วันเดือนปีเกิด** : 5 กันยายน ค.ศ. 1763
* **กรุ๊ปเลือด** : A

## อ้างอิง

* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "ฮาโอมารุ" 
* Samurai Spirits Official Website

หมวดหมู่:ตัวละครจากเกมชุดซามูไรสปิริตส์
หมวดหมู่:ตัวละครชาวญี่ปุ่นในวิดีโอเกม
หมวดหมู่:ตัวละครที่เป็นซามูไร
หมวดหมู่:ตัวละครวิดีโอเกมที่อิงจากบุคคลจริง
หมวดหมู่:ตัวละครชายในวิดีโอเกม
โกฬิกโกฏ

**โกฬิกโกฏ** (อักษรโรมัน: Kozhikode, ; ; ) หรืออีกชื่อในภาษาอังกฤษว่า **แคลิคัต** (อักษรโรมัน: Calicut) เป็นนครบนชายฝั่งมะละบาร์ รัฐเกรละ ประเทศอินเดีย มีประชากรรวมทั้งปริมณฑลมากกว่า 2 ล้านคน ถือเป็นเขตมหานครที่ใหญ่ที่สุดเป็นอันดับสองของเกรละ และที่ 19 ในประเทศ โกฬิกโกฏจัดเป็นนครระดับสองโดยรัฐบาลอินเดีย

โกฬิกโกฏถือเป็นเมืองใหญ่สุดในภูมิภาคมะละบาร์ และเป็นราชธานีของแคว้นมะละบาร์ในสมัยใต้ปกครองอังกฤษ ในสมัยโบราณและยุคกลาง โกฬิกโกฏได้รับการขนานนามเป็น "นครแห่งเครื่องเทศ" เนื่องมาจากบทบาทสำคัญของเมืองในฐานะจุดค้าขายเครื่องเทศ และในสมัยโบราณเป็นราชธานีของชาวสมูติรี ท่าเรือที่โกฏิกโกฏเป็นดั่งประตูสู่ชายฝั่งอินเดียใต้ในยุคกลาง ให้กับนักเดินเรือชาวจีน เปอร์เซีย และอาหรับ ตลอดถึงชาวยุโรป ข้อมูลจากการศึกษาของอินดิคัสอะนาลัยติกส์จากปี 2009 ระบุให้โกฬิกโกฏเป็นเมืองที่ดีที่สุดสำหรับการอยู่อาศัยอันดับสองของประเทศอินเดียจากการศึกษาบริบทของผู้อยู่อาศัย รายรับ และการลงทุน

## ศัพทมูล
ที่มาแน่ชัดของชื่อโกฏิกโกฏไม่เป็นที่ทราบชัดเจน ข้อมูจากหลายแหล่งเชื่อว่าชื่อนี้มาจากคำว่า *โกยิล-โกฏ* ซึ่งแปลว่า วังอันมีป้อมล้อมรอบ *โกยิล* เป็นคำในภาษามลยาฬัมและภาษาทมิฬ ในปัจจุบันนิยมใช้เรียกโบสถ์พราหมณ์ ส่วนในชื่อนี้อาจหมายถึงฏาฬีศิวโกยิล ต่อมาชื่อนี้จึงกร่อนเหลือ *โกฬิโกฏ* หรือชาวอาหรับเรียกว่า กาลิกูต (*Qāliqūṭ*) ที่ซึ่งกลายมาเป็นรูปภาษาอังกฤษว่า แคลิคัต (Calicut) ในเอกสารของจีนโบราณเรียกเมืองนี้ว่า *จูฟันจี้* (; zhū fān zhì) ส่วนชาวทมิฬเรียกว่า กัฬฬิโกฏไฏ (Kallikottai) 

คำว่า *[[calico (textile)|คาลิโก]]* ซึ่งเป็นคำเรียกชนิดหนึ่งของผ้าฝ้ายทอมือชั้นดีที่ในอดีตส่งออกมาจากโกฬิกโกฏ ที่ซึ่งต่อมาถูกนำมาใช้เรียกแมวสามสีหรือแมวคาลิโก เข้าใจว่าน่าจะมาจากคำว่า *Calicut*

## อ้างอิง

### บรรณานุกรม
* 

## แหล่งข้อมูลอื่น

หมวดหมู่:เมืองในรัฐเกรละ
แซมพลิง

ในทางดนตรี **แซมพลิง** หรือ **การแซมเพิล** () คือการนำบางส่วนของเสียงและเพลง ซึ่งเรียกว่า *แซมเพิล* นำมาใช้ใหม่ในอีกเพลง โดยทั่วไปจะใช้เครื่องแซมเพลอร์ ซึ่งอาจเป็นส่วนหนึ่งในฮาร์ดแวร์หรือโปรแกรมคอมพิวเตอร์ กับดิจิทัลคอมพิวเตอร์ แซมพลิงสามารถทำได้โดยใช้การเปิดเทปวนซ้ำ หรือใช้แผ่นไวนิลเล่นบนเครื่องเล่นจานเสียง คนที่ใช้แซมเพิลนี้อาจเป็นโปรดิวเซอร์เพลงหรือคนทำจังหวะเพลง ถึงแม้ว่าการทำจังหวะสามารถทำได้โดยเครื่องดนตรีสดและเครื่องสังเคราะห์เสียง แซมพลิงก็เป็นวิธีหนึ่งที่คนทำจังหวะมักทำกัน

การใช้แซมเพิลในเพลง อาจใช้ส่วนหนึ่งของเพลง ในส่วนต่าง ๆ เช่น การใช้ท่อนกลองในท่อนนำของเพลง "When the Levee Breaks" โดยเลดเซพเพลิน (Led Zeppelin) ในเพลงของบีสตีบอยส์ (Beastie Boys) ดร. เดร (Dr. Dre) เอ็มมิเน็ม (Eminem) ไมค์ โอลด์ฟิลด์ (Mike Oldfield) ร็อบ ดูแกน (Rob Dougan) โคลด์คัต (Coldcut) ดีเพชโมด (Depeche Mode) และอีเรเชอร์ (Erasure) หรือท่อนริฟฟ์กีตาร์เพลง "Hot Blooded" โดยวงฟอเรนเนอร์ (Foreigner) ในเพลง "Funky Cold Medina" ของโทนี-ล็อก (Tone Loc)

แซมพลิงเกิดขึ้นบ่อยในอุตสาหกรรมดนตรี ยังมีการใช้คำพูดจากภาพยนตร์ จากรายการโทรทัศน์ เช่นเดียวกับการใช้ในดนตรีอีเลกโทรนิก ดนตรีฮิปฮอป ที่ดีเจจะนำมาใส่แบบซ้ำๆ ในเพลง และในเพลงอาร์แอนด์บีร่วมสมัย ที่ใช้กันมาก

## อ้างอิง

หมวดหมู่:ดนตรีอิเล็กทรอนิกส์
ภาษาตะเรง

**ภาษาตะเรง** (Tareng) หรือ**ภาษาตะเรียง**มีผู้พูดในประเทศลาวทั้งหมด 5,000 คน (พ.ศ. 2524) ทางด้านชายแดนลาว – เวียดนาม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู เป็นคนละภาษากับภาษาตะเลียงที่อยู่ในภาษากลุ่มบะห์นาริก

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ตะเรง
กลิ่นชะมด

[thumb|280px |''Moschus moschiferus'', [กวางชะมดไซบีเรีย]]
**กลิ่นชะมด** () เดิมเป็นชื่อเรียกสารที่มีกลิ่นแรงที่ได้มาจากต่อมของกวางชะมดตัวผู้ซึ่งอยู่ระหว่างท้องและอวัยวะเพศ สารนี้ใช้ในการทำน้ำหอมมาตั้งแต่สมัยโบราณและเป็นสารจากสัตว์ที่มีราคาสูงที่สุดสารหนึ่งในโลก คำว่า “muṣká” มาจากภาษาสันสกฤตที่แปลว่า “อัณฑะ” ที่มาหมายถึงสารหลายอย่างที่มีกลิ่นคล้ายกันแม้ว่าจะมีโครงสร้างทางเคมีต่างกัน และอาจจะเป็นสารที่ได้จากสัตว์อื่นที่ไม่ใช่กวาง หรืออาจจะได้จากพืช หรือจากสิ่งที่ทำขึ้นที่ให้กลิ่นเดียวกับกลิ่นดังว่า

กลิ่นชะมดธรรมชาติเป็นสิ่งที่ใช้ในการทำน้ำหอมกันอย่างกว้างขวางมาจนถึงปลายคริสต์ศตวรรษที่ 19 แต่ปัญหาทางราคาและทางจริยธรรมทำให้ต้องหันกันมาใช้กลิ่นชะมดสังเคราะห์แทนที่

## ดูเพิ่ม
* กวางชะมด

## อ้างอิง

หมวดหมู่:เครื่องหอม
ครอบครัวนี้ ไม่มีปัญหา?

**ครอบครัวนี้ ไม่มีปัญหา?** () เป็นภาพยนตร์ของผู้กำกับชาวอเมริกัน โนอาห์ บอมบาค เป็นเรื่องราวของพี่ชายน้องชายคู่หนึ่งในบรู๊กลิน ซึ่งพ่อแม่หย่าร้างกันในช่วงคริสต์ทศวรรษ 1980 ชื่อของภาพยนตร์มีที่มาจากแบบจำลองรูปปลาหมึกยักษ์และปลาวาฬสเปิร์มในพิพิธภัณฑ์ธรรมชาติวิทยาแห่งอเมริกา

ภาพยนตร์เรื่องนี้ฉายเป็นครั้งแรกในเทศกาลภาพยนตร์ซันแดนซ์ 2005

หมวดหมู่:ภาพยนตร์อเมริกันที่ออกฉายในปี พ.ศ. 2548
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในนครนิวยอร์ก
จารุลักษณ์กัลยาณี บูรณะนนท์

**จารุลักษณ์กัลยาณี บูรณะนนท์** (เดิม: หม่อมเจ้าจารุลักษณ์กัลยาณี รังสิต; 7 สิงหาคม พ.ศ. 2467 - 3 สิงหาคม พ.ศ. 2555) เป็นพระธิดาในสมเด็จพระเจ้าบรมวงศ์เธอ กรมพระยาชัยนาทนเรนทร กับหม่อมเอลีซาเบท รังสิต ณ อยุธยา มีโสทรเชษฐาสององค์คือหม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) และหม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 - 10 กันยายน พ.ศ. 2538) 

หม่อมเจ้าจารุลักษณ์กัลยาณี ได้กราบบังคมทูลลาออกจากฐานันดรศักดิ์แห่งพระราชวงศ์เมื่อวันที่ 24 กรกฎาคม พ.ศ. 2488 เพื่อสมรสกับนายแพทย์เฉลิม บูรณะนนท์ มีโอรสธิดา คือ

* จามิกร บูรณะนนท์ สมรสและหย่ากับ เจน แอนโดรส มีบุตรธิดาสองคน คือ
**กัลยาณี แคทรีน
**ชัยยา คริสโตเฟอร์ บูรณะนนทฺ์
* ฉันทกะ บูรณะนนท์ สมรสกับ ซิลเวีย ซีสนิส

ท่านหญิงจารุลักษณ์กัลยาณี ได้รับการทูลเชิญจากโรงเรียนสายปัญญา ในพระบรมราชินูปถัมภ์ ให้ทรงดำรงตำแหน่งผู้อุปการะคนที่ 4 ต่อจากหม่อมเจ้าปิยะรังสิต รังสิต องค์อุปการะองค์ที่ 3 โสทรเชษฐาที่สิ้นชีพตักษัย

จารุลักษณ์กัลยาณี บูรณะนนท์ถึงชีพิตักษัย เมื่อวันที่ 3 สิงหาคม พ.ศ. 2555 พระราชทานเพลิงศพ เมื่อวันที่ 11 สิงหาคม พ.ศ. 2555 ณ เมรุวัดธาตุทอง สิริชันษา 87 ปี

## ลำดับสาแหรก



## อ้างอิง

หมวดหมู่:ชาวไทยเชื้อสายเยอรมัน
หมวดหมู่:ราชสกุลรังสิต
หมวดหมู่:หม่อมเจ้าที่ทรงลาออกจากฐานันดรศักดิ์
อารยธรรมเฮลเลนิสต์

**อารยธรรมเฮลเลนิสต์** () เป็นจุดสูงสุดของความมีอิทธิพลของอารยธรรมกรีกในโลกยุคโบราณตั้งแต่ราวปี 323 จนถึงราวปี 146 ก่อนคริสต์ศตวรรษ (หรืออาจจะดำเนินต่อมาถึงปี 30 ก่อนคริสต์ศตวรรษก็เป็นได้) เป็นสมัยที่ตามมาจากสมัยกรีกคลาสสิก (Classical Greece) และตามมาทันทีด้วยการปกครองของโรมในบริเวณที่เคยปกครองโดยหรือมีอิทธิพลจากกรีซ – แม้ว่าวัฒนธรรม ศิลปะ และวรรณคดีของกรีซจะยังคงมีอิทธิพลต่อสังคมของโรมัน ที่ชนชั้นสูงจะพูดและอ่านภาษากรีกได้ดีพอ ๆ กับภาษาละติน หลังจากชัยชนะต่อจักรวรรดิเปอร์เชียโดยอเล็กซานเดอร์มหาราชแห่งมาซิดอนกรีกแล้ว ราชอาณาจักรมาซิโดเนียต่าง ๆ ก็ได้รับการก่อตั้งขึ้นทั่วบริเวณเอเชียตะวันตกเฉียงใต้ (ตะวันออกใกล้ และ ตะวันออกกลาง) และทางตะวันออกเฉียงเหนือของแอฟริกา (ส่วนใหญ่ในอียิปต์โบราณ) ซึ่งเป็นผลให้วัฒนธรรมและภาษากรีกเผยแพร่ไปยังดินแดนต่าง ๆ ที่ก่อตั้งขึ้น และในทางกลับกันอาณาจักรใหม่ที่ก่อตั้งขึ้นต่างก็รับวัฒนธรรมท้องถิ่นเข้ามาใช้ตามแต่จะสะดวกและมีประโยชน์

ฉะนั้นอารยธรรมเฮลเลนิสต์จึงเป็นอารยธรรมที่ผสานระหว่างอารยธรรมกรีกกับอารธรรมของตะวันออกใกล้ ตะวันออกกลาง และเอเชียตะวันตกเฉียงใต้ และแยกตัวจากทัศนคติเดิมของกรีกต่ออารธรรมอื่นที่เคยถือว่าอารยธรรมที่ไม่ใช่วัฒนธรรมกรีกเป็นอารธรรมของ "อนารยชน" แต่การผสานระหว่างอารยธรรมกรีกและอารยธรรมที่ไม่ใช่กรีกจะมากน้อยเท่าใดนั้นก็ยังเป็นเรื่องที่โต้แย้งกันอยู่ แต่แนวโน้มของความเห็นที่ตรงกันชี้ให้เห็นว่าเป็นการปรับรับวัฒนธรรมใหม่เป็นพฤติกรรมที่อยู่ในหมู่ชนชั้นสูงเท่านั้นส่วนประชากรโดยทั่วไปก็คงอาจจะดำรงชีวิตเช่นที่เคยทำกันมา

## อ้างอิง

## บรรณานุกรม
* Green, Peter. *Alexander The Great and the Hellenistic Age*. Orion Publishing Group, Limited, 2008, ISBN 0753824132.

## ดูเพิ่ม
* อารยธรรมกรีก 
* เฮลเลนิสติกกรีซ
* ศาสนาเฮลเลนิสต์
* สมัยเฮลเลนิสต์
* ปรัชญาเฮลเลนิสต์

หมวดหมู่:วัฒนธรรมกรีก
หมวดหมู่:ประวัติศาสตร์ยุโรป
หมวดหมู่:ประวัติศาสตร์กรีซ
เฮลเลนิสต์
สมัยเฮลเลนิสต์

**สมัยเฮลเลนิสต์** () เป็นสมัยที่เริ่มขึ้นหลังจากอเล็กซานเดอร์มหาราชแห่งมาซิดอนได้รับชัยชนะต่อจักรวรรดิอะคีเมนิด ในช่วงนี้อารยธรรมของกรีกก็ขึ้นถึงจุดสูงสุดทั้งในยุโรปและเอเชีย มักจะถือกันว่าเป็นสมัยคาบเกี่ยว (transition) หรือบางครั้งก็เกือบจะถือว่าเป็นสมัยของความเสื่อมโทรมหรือสมัยของการใช้ชีวิตอันเกินเลย (decadence) ระหว่างความรุ่งเรืองของสมัยกรีกคลาสสิก (Classical Greece) กับการเริ่มก่อตัวของจักรวรรดิโรมัน สมัยเฮลเลนิสต์ถือกันว่าเริ่มขึ้นหลังจากการเสด็จสวรรคตของอเล็กซานเดอร์มหาราชในปี 323 ก่อนคริสต์ศตวรรษ จนมาสิ้นสุดลงราวปี 146 ก่อนคริสต์ศตวรรษซึ่งเป็นปีที่สาธารณรัฐโรมันได้รับชัยชนะต่อดินแดนสำคัญของกรีซ หรืออาจจะดำเนินต่อมาถึงปี 30 ก่อนคริสต์ศตวรรษเมื่อมาเสียราชอาณาจักรทอเลมีในอียิปต์แก่จักรวรรดิโรมันซึ่งเป็นดินแดนสุดท้ายที่ยังคงรักษาอารยธรรมเฮลเลนิสต์ สมัยเฮลเลนิสต์เป็นสมัยทีเป็นการก่อตั้งราชอาณาจักร และเมืองต่าง ๆ ของกรีกในเอเชียและแอฟริกา

## อ้างอิง

## ดูเพิ่ม
* อารยธรรมเฮลเลนิสต์ 
* อารยธรรมกรีก 
* เฮลเลนิสต์กรีซ
* ศาสนาเฮลเลนิสต์
* ปรัชญาเฮลเลนิสต์

หมวดหมู่:ยุคเฮลเลนิสติก
จันทรจรัสศรี ไพบูลย์เลิศ

**จันทรจรัสศรี ไพบูลย์เลิศ** (เดิม: หม่อมเจ้าจันทรจรัสศรี ยุคล; 2 กรกฎาคม พ.ศ. 2480 - 17 พฤศจิกายน พ.ศ. 2548) มีพระนามลำลองว่า **ท่านหญิงเล็ก** เป็นพระธิดาองค์ใหญ่ในพระเจ้าวรวงศ์เธอ พระองค์เจ้าอนุสรมงคลการ ประสูติแต่ฟองจันทร์ ศิริวัติ (เดิม: เจ้าฟองจันทร์ อินทขัติย์ ธิดาของเจ้าน้อยอินทร์ถา อินทขัติย์ กับเจ้าแม่บัวจิ๋น อินทขัติย์) เมื่อวันที่ 2 กรกฎาคม พ.ศ. 2480 มีน้องร่วมบิดามารดาหนึ่งองค์ คือภุมรีภิรมย์ เชลล์ (เดิม: หม่อมเจ้าภุมรีภิรมย์ ยุคล) มีน้องร่วมบิดาหกองค์ และมีน้องร่วมมารดาหนึ่งคน ชื่อ เพียงจันทร์ ภูมมะภูติ

หม่อมเจ้าจันทรจรัสศรีได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์ เมื่อเดือนตุลาคม พ.ศ. 2508 เพื่อสมรสกับประพันธ์ ไพบูลย์เลิศ มีบุตรชายสองคน คือ
# ฐิติ ไพบูลย์เลิศ สมรสกับอรนุช ไพบูลย์เลิศ มีบุตรชายสองคน
# สกลกาจ ไพบูลย์เลิศ

ในปี พ.ศ. 2526 จันทรจรัสศรีได้เข้าถวายงานพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ในตำแหน่งคุณข้าหลวงผู้ใหญ่ จนถึงปี พ.ศ. 2543 ได้กราบทูลลา เนื่องจากพลานามัยด้อยลง ทรงก่อตั้งและเป็นอดีตประธานโรงพยาบาลรักษาใจ วังกาบรางธรรมสถาน อำเภอภูเพียง จังหวัดน่าน ทรงก่อตั้งและดำรงตำแหน่งเป็นประธานกรรมการ **มูลนิธิท่านหญิงจันทรจรัสศรี ยุคล** ซึ่งเป็นมูลนิธิเพื่อวัตถุประสงค์ในด้านการสาธารณกุศล ด้านการศึกษา และพัฒนาเด็กและเยาวชนไทย

จันทรจรัสศรี ยุคล ถึงชีพิตักษัยด้วยโรคหอบหืดรุนแรงเมื่อวันที่ 17 พฤศจิกายน พ.ศ. 2548 ที่โรงพยาบาลไทยนครินทร์ กรุงเทพมหานคร ขณะชันษา 68 ปี

## อ้างอิง

* http://www.ratchakitcha.soc.go.th/DATA/PDF/2506/D/021/634.PDF
* http://freepages.genealogy.rootsweb.ancestry.com/~royalty/thailand/i354.html#I354 

หมวดหมู่:ราชสกุลยุคล
หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:พระราชวงศ์จักรีผู้ทรงมีเชื้อเจ้านายฝ่ายเหนือ
หมวดหมู่:ผู้มีเชื้อสายเจ้านายฝ่ายเหนือ
สุรินทร์ ประสมผล

**คุณพ่อสุรินทร์ ประสมผล** อธิการอาสนวิหารแม่พระประจักษ์ที่ลูร์ด นครราชสีมา และ ผู้จัดการ ร.ร.มารีย์วิทยา

## กำเนิดและครอบครัว

* นามนักบุญ เปโตร ชื่อ สุรินทร์ สกุล ประสมผล

* วันเดือนปีเกิด 12 เมษายน 1943/2486

* ภูมิลำเนา จังหวัดจันทบุรี เป็นสัตบุรุษอาสนวิหารแม่พระปฏิสนธินิรมล จันทบุรี

* ชื่อบิดา นายเจ๋า ( เสียชีวิตแล้ว ) ชื่อมารดา นางรอบ ( เสียชีวิตแล้ว )

* จำนวนพี่น้องในครอบครัว 8 คน

## กระแสเรียก

* เซมินารีเล็ก ศรีราชา 

* เซมินารีใหญ่ 

* เซมินารีใหญ่แผนกวิชาปรัชญาที่ SEMINAIRE DE FLOREFFE ประเทศ เบลเยี่ยม

* เซมินารีใหญ่แผนกเทวศาสตร์ที่ GRAND SEMINAIRE DE NAMUR ประเทศเบลเยี่ยม

* ได้รับศีลบวชเป็นพันธบริกรเมื่อวันที่ 8 ธันวาคม ค.ศ. 1971 ที่ โบสถ์จันทบุรี โดย มุขนายก เทียนชัย สมานจิต

* บวชเป็นบาทหลวงเมื่อวันที่ 9 มกราคม ค.ศ. 1972 ที่โบสถ์พระหฤทัย อ.ขลุง จ.จันทบุรี โดย มุขนายก เทียนชัย สมานจิต

## การศึกษาและการอบรม

* ประถม (ป.1-4) ที่โรงเรียนมารดาพิทักษ์ จันทบุรี

* มัธยม ( ม.1-6) ที่โรงเรียนดาราสมุทร ศรีราชา

* แผนกวิชาปรัชญาที่ SEMINAIRE DE FLOREFFE ประเทศ เบลเยี่ยม

* แผนกเทววิทยาที่ GRAND SEMINAIRE DE NAMUR ประเทศเบลเยี่ยม

* ศึกษาวิชา Pastoral Counselling ที่มหาวิทยาลัย Saint Paul University Ottawa, Cannada

## ประสบการณ์ในชีวิตนักบวช/หน้าที่การทำงาน

* 1972-1975 - ได้เป็นผู้ช่วยอธิการโบสถ์นักบุญฟิลิปและยากอบ หัวไผ่ เป็นเวลา 3 ปี

* 1975-1977 - เป็นผู้ดูแลเซมินาเรียนกลาง ที่เซมินารียอแซฟ สามพราน

* 1977-1983 - เป็นผู้ดูแลเซมินาเรียนกลาง ที่เซมินารีพระวิสุทธิวงศ์ นครราชสีมา

* 1983-1985 - เป็นอธิการโบสถ์ Carlsbad Springs, Ottawa และเป็นจิตตาธิการดูแลชาวลาว เขมร ที่พำนักอยู่ที่กรุง Ottawa

* 25 มี.ค.1986-1994 - เป็นอธิการโบสถ์แม่พระปฏิสนธินิรมล ปากช่อง และเป็นผู้จัดการ ร.ร. รุ่งอรุณวิทยา

* 24 เม.ย.1994-ปัจจุบัน - เป็นอธิการอาสนวิหารแม่พระประจักษ์ที่ลูร์ด นครราชสีมา และเป็นผู้จัดการ ร.ร.มารีย์วิทยา

## ผลงานด้านต่าง ๆ

คุณพ่อได้บวชเป็นบาทหลวงมาแล้ว 36 ปี จึงมีผลงานที่มากมาย ที่ได้กระทำไว้หลายต่อหลายที่ เฉพาะที่อาสนวิหารฯ และโรงเรียนมารีย์วิทยา มีดังนี้

ได้สร้างอาคารเรียนมารีอุส หอประชุมมารีอา ตึกยออากิม ต่อเติมอาคารเรียนจอห์นปอล 2 อาคารเรียนเซนต์เมรี่อินเตอร์ อาคารโรงยิมเปโตรและเปาโล หอพักครูต่างชาติ โรงจอดรถ สนามกีฬา ปรับปรุงถนน สถานที่ และ ปรับปรุงสุสาน ได้จัดซื้อที่ดินให้กับเขตมิสซังหลายสิบไร่
และที่สำคัญยิ่ง คือคุณพ่อเป็นผู้ที่อยู่เบื้องหลังในงานอภิเษกมุขนายก ชูศักดิ์ สิริสุทธิ์ และงานพิธีปลงศพมุขนายก พเยาว์ มณีทรัพย์ ซึ่งทั้ง 2 งาน เป็นที่ประทับใจ และกล่าวขานของทุกคนที่มาร่วมงานเป็นอย่างยิ่ง โดยที่คุณพ่อได้ให้การสนับสนุนในด้านการเงินกับทุกคน ที่เอ่ยปากขอนอกจากนั้นคุณพ่อยังเป็นที่พึ่งพิงของ โบสถ์ และโรงเรียนต่าง ๆ ในเขตมิสซังอีกด้วย นับว่ากิจการต่าง ๆ ที่คุณพ่อได้กระทำไว้ เป็นสิ่งยิ่งใหญ่และสำคัญยิ่ง นำความเจริญก้าวหน้าสู่โบสถ์ โรงเรียน และเขตมิสซัง 

## ด้านชีวิต

คุณพ่อ ได้ดำเนินชีวิตที่เรียบง่าย ไม่มีพิธีรีตองอะไรมากนัก มีจิตใจโอบอ้อมอารี เยือกเย็น ให้ความรัก ความเป็นกันเองกับทุก ๆ คน เป็นขวัญใจ และที่รักใคร่ของเด็ก ๆ คุณพ่อดำเนินชีวิตไม่ฟุ้งเฟ้อ เสื้อผ้าชุดเดิม รถเบนซ์คันเก่า ๆ แต่ทำงานรับใช้ศาสนจักร ด้วยความมุมานะ ตั้งใจ และอดทน โดยมีความซื่อสัตย์ สุจริต เป็นที่ตั้ง 

หมวดหมู่:บาทหลวงชาวไทย